Publication: Magyar Közlöny
Issue: MK-1998-56 (Year: 1998, Number: 56)
Era: 1990-2004
Section: Biztosító: a biztosítóintézetekről és biztosítási tevékenységről szóló 1995. évi XCVI. törvényben meghatározottak
Paragraph Index: 332

4. Jegybanki és bankközi betétek Ebben a részben kell kimutatni a pénzeszközöknél nem szerepeltetett jegybanki betéteket, a hitelintézeteknél betéti szerződés keretében elhelyezett betéteket, a jegybanki passzív repo és a hitelintézetekkel kötött valódi penziós ügyletekből eredő követelések állományát. * A részesedés formájától függetlenül kell a PBBS-ként meghatározott befektetéseket a 32.22. Eszköz sorban kell kimutatni. 1998/56. szám A 41.11—12. Jegybanknál elhelyezett betétek sorokban kell kimutatni a jegybanknál elhelyezett, a jegybanki nostro számláknál figyelembe nem vett valamennyi forint- és devizabetét állományát, ideértve a jegybanknál elhelyezett fix futamidejű, fel nem mondható forintbetéteket és a hitelintézetek saját fejlesztéseire elkülönített, jegybanknál ténylegesen elhelyezett betéteket. A 41.2. Jegybanki passzív repo sorba kell kerülnie a jegybanki passzív repo és a jegybankkal szembeni valódi penziós ügyletekből eredő követelések állományának (a definíciók között megfogalmazott tartalommal). A 42.1—42.2. Belföldi hitelintézeteknél elhelyezett betétek sorokban a belföldi hitelintézeteknél elhelyezett forint-, illetve devizaeszközöket kell jelenteni. A 44.1—44.2. Külfölddel szembeni bankközi betétek sorba a Hpt. meghatározása szerint hitelintézetnek minősülő külföldi hitelintézetek betéteinek állománya kerül.

Source: https://magyarkozlony.hu/hivatalos-lapok/3e02abc0a0cb62f0065830fcfced94e28ce56659/dokumentumok/fd6553a8a14a44bbf9e49db80bb2421cb2a01807/letoltes